**Stor vækst for LIQUI MOLY**

Olie- og additivspecialisten slutter 2016 af med en omsætningsrekord – i Danmark voksede forretningen med otte procent

**Februar 2017 – LIQUI MOLY fortsætter væksten.** **Den tyske olie- og additivproducent øgede i 2016 omsætningen med 11 procent til 489 mio. euro.** **Dermed satte virksomheden lige som i de foregående år en ny omsætningsrekord.** **"Som en middelstor virksomhed har vi ikke bare gjort os bemærket i konkurrencen med store internationale koncerner, vi har sågar også taget markedsandele fra dem", siger Ernst Prost, administrerende direktør for LIQUI MOLY.**

I 2016 producerede LIQUI MOLY næsten 80.000 tons smøremiddel og fyldte mere end 14 millioner dåser. Antallet af medarbejdere steg med 60 til 791. "De er kernen i vores succes", siger Ernst Prost. "Den har kun været mulig med motiverede mennesker, der løser opgaven hver dag og fører virksomheden frem". Det lave antal sygedage og den traditionelt meget lave udskiftningsrate viser, hvor meget vores medarbejdere identificerer sig med virksomheden. Og det samme gør den kendsgerning, at mange af medarbejdernes børn også starter hos LIQUI MOLY. Ernst Prost: "Det er mere end bare en familievirksomhed. Det er LIQUI MOLY-familien."

2016 var præget af en kraftigt svingende oliepris. I december var den dobbelt så høj som i januar. "Det gør ikke vores arbejde nemmere", siger Ernst Prost. "Derfor satser vi på bæredygtig, kvalitativ vækst og træffer ikke kortsigtede beslutninger for at øge omsætningen". I Tyskland steg omsætningen med syv procent i det forgangne år. Det var helt som forventet, for LIQUI MOLY har for længst nået en stor markedsandel på hjemmemarkedet, der bliver svær at øge.

Eksporten gik endnu bedre. Her steg omsætningen med 15 procent. Det skyldes først og fremmest kraftigt voksende omsætning på nøglemarkeder som USA (40 procents vækst) og Kina (70 procents vækst). Og i Rusland lykkedes det LIQUI MOLY at vende udviklingen på deres største eksportmarked. I 2015 brød salget sammen på grund af krisen på Krim, den svage rubel og økonomiske vanskeligheder. I 2016 kom tallene sig – på trods af den fortsat vanskelige økonomiske situation.

LIQUI MOLY opnår nu to tredjedele af indtjeningen i udlandet – og tendensen er stigende. Det sørger 51 partnere i eksportafdelingen for. Ernst Prost: "Vores Export Area Managers tilbringer halvdelen af deres arbejdstid ude hos vores kunder, hvor de er med til at realisere vores koncepter og strategier. Og vores Back Office sørger for, at hundredvis af containere hver eneste måned transporteres ud i verden".

Selvom LIQUI MOLY allerede har en stærk markedsposition i Danmark, holder virksomheden her fortsat vækstkursen. Omsætningen sted med otte procent. Det blev også muliggjort af, at vi systematisk erobrer ny forretningsområder. Det går også rigtig godt for LIQUI MOLY i mere eksotiske lande som Irak, Algeriet og Turkmenistan. Mens konkurrenterne ikke bruger særlig meget energi på disse markeder, udnytter LIQUI MOLY potentialet her (læs også interviewet med Ernst Prost).

Det omfattende investeringsprogram for oliefabrikken afsluttes i de kommende år. Men snart er det tid til nye anskaffelser for millioner: LIQUI MOLY arbejder på at indføre en ny virksomhedssoftware samt at modernisere og automatisere produktionen. "Automatiseringen er en nødvendighed for at vi kan klare den voksende efterspørgsel og skåne vores medarbejdere for særligt fysisk krævende arbejde", siger Ernst Prost. "Det vil ikke koste én eneste arbejdsplads, for hos os kommer mennesket altid før maskinen".

Der er altså lagt op til yderligere vækst. Siden årets begyndelse er der ansat 14 nye medarbejdere, og omsætningen i januar lå 16 procent over samme måned året før. Ernst Prost er fortrøstningsfuld: "I 2017 når vi den halve milliard".

**Om LIQUI MOLY**

Med cirka 4.000 produkter tilbyder LIQUI MOLY et verdensomspændende og enestående bredt udvalg af kemiske produkter i bilbranchen: Motorolier og additiver, smørestoffer og pastaer, forskellige slags spray og bilplejeprodukter, klæbe- og tætningsmaterialer. LIQUI MOLY blev grundlagt i 1957, og alle produkter fremstilles i Tyskland. I hjemlandet er virksomheden klart markedsførende indenfor additiver og kåres år efter år som det bedste oliemærke. Virksomheden ejes og ledes af Ernst Prost og er repræsenteret på markedet i 120 lande. I 2016 omsatte LIQUI MOLY for 489 mio. euro.

**Yderligere informationer fås ved henvendelse til:**

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de